**Ημερομηνία**: 10 Δεκεμβρίου 2019

**Προς**: ΦΟΡΕΑ ΔΙΑΣΦΑΛΙΣΗΣ ΚΑΙ ΠΙΣΤΟΠΟΙΗΣΗΣ ΤΗΣ ΠΟΙΟΤΗΤΑΣ ΤΗΣ ΑΝΩΤΕΡΗΣ ΕΚΠΑΙΔΕΥΣΗΣ

**Θέμα**: ΙΔΡΥΜΑΤΙΚΗ ΑΞΙΟΛΟΓΗΣΗ FRESHART

**Αριθμός Φακέλου**: 07.14.441

Αναφορικά με την τελευταία σας ηλεκτρονική επιστολή (email) ημερομηνίας 10 Δεκεμβρίου 2019 σχετικά με την «Ιδρυματική Αξιολόγηση Freshart» και τα έντυπα που απουσιάζουν, σας αποστέλλουμε τα σχετικά αποδεικτικά.

**Πρόσβαση για φοιτητές με ειδικές ανάγκες**

Επισυνάπτεται η "Γνωστοποίηση Συμπλήρωσης Εργασιών" - (Παράρτημα 3) υπογραμμένη από τον επιβλέποντα μηχανικό όπου βεβαιώνει ότι όλες οι εργασίες έχουν ολοκληρωθεί, συμπεριλαμβανομένων και αυτών των ΑμεΑ, όπως προβλέπονται από την έκδοση της Πολεοδομικής και Οικοδομικής άδειας. Επισυνάπτεται επίσης σχέδιο με τους ειδικούς χώρους ΑμεΑ (Παράρτημα 4).

**Άδεια λειτουργίας**

Η άδεια λειτουργίας από τις αρμόδιες αρχές εκδίδεται κατόπιν τελικής έγκρισης. Εμείς έχουμε λάβει την Πολεοδομική άδεια (Παράρτημα 1), την Άδεια οικοδομής (Παράρτημα 2) και τη γνωστοποίηση ολοκλήρωσης εργασιών από τον επιβλέποντα πολιτικό μηχανικό (Παράρτημα 3), τα οποία και σας επαναεπισυνάπτουμε.

Το Παράρτημα 3 επιβεβαιώνει και την κατάθεση αίτησης (που έγινε στις 05/11/2019) για τον τελικό έλεγχο όπου και θα εκδοθεί και η τελική έγκριση.

Καθώς αναμένουμε τις Υπηρεσίες να πραγματοποιήσουν τον τελικό έλεγχο (εξαιρουμένου της πυροσβεστικής υπηρεσίας που έχει ολοκληρώσει τον έλεγχο και εκδώσει το πιστοποιητικό - Παράρτημα 5) προς έκδοση της τελικής έγκρισης/ άδειας λειτουργίας, σας ζητούμε όπως λάβετε υπόψιν την πολύ μεγάλη προσπάθεια που καταβάλλεται για να ολοκληρωθεί η διαδικασία εκ μέρους μας, και τυχόν καθυστερήσεις από τις αρμόδιες Υπηρεσίες μπορεί να προβούν καταστρεπτικές για τη βιωσιμότητα μας.

Καταθέτουμε όλα τα αποδεικτικά έγγραφα που επιβεβαιώνουν ότι όλες οι απαιτούμενες εργασίες έχουν πραγματοποιηθεί, όλες οι άδειες έχουν εκδοθεί και αναμένουμε τις συγκεκριμένες Υπηρεσίες να προβούν στον τελικό έλεγχο προς έκδοση της τελικής έγκρισης.

Καθώς η συγκεκριμένη διαδικασία μπορεί να αποβεί χρονοβόρα, άνευ δικής μας υπαιτιότητας, επιθυμούμε όπως λάβετε υπόψιν τα υπάρχοντα αποδεικτικά που δεικνύουν πως όλα τα απαιτούμενα έχουν ολοκληρωθεί επιτυχώς, όπως προβλέπεται από τα σχέδια και τις σχετικές άδειες / εγκρίσεις.

Στο πλαίσιο αυτό ζητάμε την κατανόηση σας προς έγκριση του ιδρύματος μας, όπως και δεσμευόμαστε να προσκομίσουμε την τελική έγκριση / άδεια άμεσα, με την ολοκλήρωση/έκδοσή της.

Με εκτίμηση,

……………………………….

Δημήτρης Κούταλης

Διευθύνων Σύμβουλος